
COMUNICAT DE PRESĂ FINALIZAREA PROIECTULUI
„Aplicarea MATE în Școala Gimnazială «Alexandru Ioan Cuza» Dorohoi”

Școala Gimnazială „Alexandru Ioan Cuza” Dorohoi anunță finalizarea proiectului „Aplicarea MATE în Școala Gimnazială «Alexandru Ioan Cuza» Dorohoi”, cod F-PNRAS-1-2022-0390, implementat în cadrul Programului Național pentru Reducerea Abandonului Școlar (PNRAS), finanțat prin Planul Național de Redresare și Reziliență al României (PNRR).
Obiectivul general al proiectului a fost prevenirea și reducerea abandonului școlar prin implementarea Mecanismului de Avertizare Timpurie în Educație (MATE), dezvoltarea unor intervenții educaționale integrate și crearea unui mediu școlar atractiv, incluziv și adaptat nevoilor elevilor aflați în situații de risc educațional.
Pe parcursul implementării proiectului au fost realizate activități complexe destinate elevilor, cadrelor didactice și părinților, printre care:
· activități remediale la limba și literatura română și matematică;
· activități de consiliere și dezvoltare socio-emoțională;
· activități extracurriculare și excursii tematice;
· programe de educație parentală;
· formarea și dezvoltarea competențelor profesionale ale cadrelor didactice;
· implementarea instrumentelor MATE pentru identificarea și monitorizarea elevilor aflați în risc de abandon școlar;
· modernizarea procesului educațional prin utilizarea tehnologiilor digitale și dezvoltarea claselor inteligente.
Prin intermediul proiectului au fost îmbunătățite condițiile de învățare, a fost consolidată colaborarea dintre școală, familie și comunitate și au fost create oportunități suplimentare de participare școlară pentru elevii vulnerabili.
Un rezultat important al proiectului îl reprezintă dezvoltarea unei culturi organizaționale orientate spre prevenirea abandonului școlar și intervenția timpurie, precum și creșterea capacității instituționale a școlii de a răspunde nevoilor educaționale ale elevilor.
În cadrul conferinței finale organizate la finalul proiectului au fost prezentate rezultatele obținute, exemple de bune practici și recomandări pentru continuarea activităților dezvoltate prin proiect, în vederea asigurării sustenabilității intervențiilor realizate.
Valoarea totală a proiectului a fost de 983.000 lei, finanțarea fiind asigurată prin Programul Național pentru Reducerea Abandonului Școlar (PNRAS), componentă a Planului Național de Redresare și Reziliență.

